Årlig gav han bort en tredjedel av sine inntekter til kunst, vitenskap og sosiale prosjekter. Han var en av de rikeste menn i Berlin i den vilhelmistiske æraen, og rådgiver for keiser Vilhelm II. Han grunnla og finansierte en rekke samfunnsnyttige institusjoner, og støttet spesielt Berlins museumsvesen. Bl.a. skjenket han bysten av Nefertiti til Ägyptisches Museum. En ny bygning på Museumsinsel, James Simon Galerie, skal oppkalles etter ham.